CELEX: 32011D0513
Language: lt
Date: 1313712000000
Title: 2011/513/ES: 2011 m. rugpjūčio 19 d. Komisijos įgyvendinimo sprendimas, kuriuo leidžiama tiekti rinkai iš sojos fosfolipidų gautą fosfatidilseriną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 5897)

20.8.2011   
            
            
               LT
            
            
               Europos Sąjungos oficialusis leidinys
            
            
               L 215/20
            
         KOMISIJOS ĮGYVENDINIMO SPRENDIMAS
   2011 m. rugpjūčio 19 d.
   kuriuo leidžiama tiekti rinkai iš sojos fosfolipidų gautą fosfatidilseriną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 5897)
   (2011/513/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2009 m. rugsėjo 28 d. bendrovė Cantox Health Science International bendrovės Enzymotec Ltd. vardu kompetentingoms Suomijos institucijoms pateikė prašymą leisti tiekti rinkai iš sojos fosfolipidų gautą fosfatidilseriną kaip naują maisto sudedamąją dalį;
            
         
               (2)
            
            
               2010 m. balandžio 14 d. kompetentinga Suomijos maisto vertinimo tarnyba pateikė pirminio vertinimo ataskaitą. Toje ataskaitoje ji padarė išvadą, kad bendrovė Enzymotec pateikė pakankamai informacijos, kad būtų galima leisti tiekti rinkai iš sojos fosfolipidų gautą fosfatidilseriną kaip naują maisto sudedamąją dalį;
            
         
               (3)
            
            
               2010 m. balandžio 21 d. Komisija persiuntė pirminio vertinimo ataskaitą visoms valstybėms narėms;
            
         
               (4)
            
            
               per 60 dienų laikotarpį, numatytą Reglamento (EB) Nr. 258/97 6 straipsnio 4 dalyje, remiantis tos dalies nuostata, dėl šio produkto tiekimo rinkai ir jo didžiausios leistinos paros normos buvo pareikštas vienas pagrįstas prieštaravimas. Pagal 6 straipsnio 4 dalies nuostatas reikalingas Komisijos įgyvendinimo sprendimas, kuriame būtų atsižvelgta į pareikštą pagrįstą prieštaravimą;
            
         
               (5)
            
            
               iš sojos fosfolipidų gautas fosfatidilserinas atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima tiekti I priede nurodytą iš sojos fosfolipidų gautą fosfatidilseriną kaip naują maisto sudedamąją dalį naudoti II priede nurodytomis paskirtimis.
   2 straipsnis
   Šiuo sprendimų leidžiamo iš fosfolipidų gauto fosfatidilserino pavadinimas, nurodomas ženklinant jų turinčius maisto produktus, yra „sojos fosfatidilserinas“.
   3 straipsnis
   Šis sprendimas skirtas Enzymotec Ltd., P.O. Box 6, Migdal HaEmeq, 23106 Izraelis.
   
      Priimta Briuselyje 2011 m. rugpjūčio 19 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      I PRIEDAS
      
         Iš sojos fosfolipidų gauto fosfatidilserino specifikacijos
      
      
         Aprašymas
      
      Nauja maisto sudedamoji dalis yra milteliai nuo gelsvai baltų iki šviesiai geltonų. Tai gali būti ir skysta medžiaga nuo šviesiai rudos iki oranžinės spalvos. Skystoje medžiagoje yra vidutinio ilgio grandinės triacilgliceridų (MCT), kurie yra nešikliai. Šioje medžiagoje yra mažesnė fosfatidilserino koncentracija, kadangi joje yra daug aliejaus (MCT).
      Fosfatidilserinas gaunamas iš sojos fosfolipidų atliekant sojos pupelėse esančio lecitino, kurio sudėtyje yra daug fosfatidilcholino, fermentinės modifikacijos reakciją (anglų k. – enzymatic transphosphatidylation) su aminorūgštimi L-serinu. Fosfatidilserinas sudarytas iš glicerofosfato karkaso, sujungto su 2 riebalų rūgštimis ir L-serinu fosfodiesterine jungtimi.
      
         Struktūrinė formulė
      
      
         
      
                  Iš sojos fosfolipidų gauto fosfatidilserino charakteristikos
               
            
                  Parametras
               
               
                  Milteliai
               
               
                  Skysta medžiaga
               
            
                  Drėgmės kiekis
               
               
                  mažiau nei 2 %
               
               
                  mažiau nei 2 %
               
            
                  Fosfolipidai
               
               
                  ne mažiau kaip 85 %
               
               
                  ne mažiau kaip 25 %
               
            
                  Fosfatidilserinas
               
               
                  ne mažiau kaip 61 %
               
               
                  ne mažiau kaip 20 %
               
            
                  Gliceridai
               
               
                  mažiau nei 2 %
               
               
                  netaikoma
               
            
                  Laisvasis L-serinas
               
               
                  mažiau nei 1 %
               
               
                  mažiau nei 1 %
               
            
                  Tokoferoliai
               
               
                  mažiau nei 0,3 %
               
               
                  mažiau nei 0,3 %
               
            
                  Fitosteroliai
               
               
                  mažiau nei 0,2 %
               
               
                  mažiau nei 0,2 %
               
            
   
      II PRIEDAS
      
                  Iš sojos fosfolipidų gauto fosfatidilserino naudojamas kiekis (mg)
               
            
                  Jogurtiniai gėrimai
               
               
                  50 mg/100 ml
               
            
                  Milteliai, kurių pagrindą sudaro pieno milteliai
               
               
                  3,5 g/100 g
                  (lygiavertis 40 mg/100 mg paruošto gerti produkto)
               
            
                  Jogurtiniai maisto produktai
               
               
                  80 mg/100 g
               
            
                  Javainių batonėliai
               
               
                  350 mg/100 g
               
            
                  Šokoladiniai konditerijos gaminiai
               
               
                  200 mg/100 g
               
            Iš sojos fosfolipidų gautas fosfatidilserinas gali būti naudojamas specialios medicininės paskirties maisto produktuose tik vadovaujantis Komisijos direktyva 1999/21/EB (1).
      
         (1)  OL L 91, 1999 4 7, p. 29.